paragraph_text: For all tid (norveški: "Za sva vremena") debitantski je studijski album norveškog black metal-sastava Dimmu Borgir. Album je 1995. godine objavila manje poznata diskografska kuća No Colorous, a 1997. ponovo ga je objavila diskografska kuća Nuclear Blast; ta inačica sadrži novu naslovnicu i pjesme s EP-ja Inn i evighetens mørke. Jedini je album sastava na kojem Shagrath svira bubnjeve, Tjodalv gitaru, a Silenoz pjeva.